Selgituskiri treenerikutse taotlemiseks

Käesoleva dokumendiga anname ülevaate treenerikutse taotlemiseks vajalikest tegevustest.

Eestis on treeneritele kutseandja Eesti Olümpiakomitee. Kutseandmise ja taseme ning täienduskoolituse korraldamiseks on EOK moodustanud koostöös spordialaliitudega kutsekomisjonid, mis kontrollivad taotleja vastavust tasemenõuetele, korraldavad kutseeksami ja otsustavad kutse andmise.

Tasemete selgituse leiate siit:

<https://www.eok.ee/treenerid/treenerikutse>

**Esiteks tuleb läbida treenerikutse üldainete koolitus.**

Info koolituste toimumise kohta leiab siit:

<http://www.sport.ee/et/event?type=type_event&liik=TR&subm>

NB! Koolitus tuleb valida vastavalt tasemele, alustavad treenerid peavad läbima EKR tase 3 koolituse (abitreener).

Treenerikutse taotlejal peab olema ka kehtiv esmaabi väljaõppe koolituse tõend (16 tundi), Eestis kehtiv standard- või täiendkoolituse tõend (8 tundi).

EAL õppekava näeb ette, et olete läbinud EAL-i poolt läbi viidud koolitused mahus 32 tundi. **Õppekava:** [**https://uus.autosport.ee/wp-content/uploads/2022/02/EAL-Tase-3-õppekava\_25.09.2020.docx**](https://uus.autosport.ee/wp-content/uploads/2022/02/EAL-Tase-3-o%CC%83ppekava_25.09.2020.docx)

**Peale koolituste läbimist tuleb tasuda kutseomastamistasu EAL-ile vastavalt Kultuuri Kutsenõukogu poolt kehtestatud määradele alljärgnevalt:**

Abitreener EKR 3 40 eur

Nooremtreener EKR 4 47 eur

Treener EKR 5 56 eur

Vanemtreener EKR 6 72 eur

Meistertreener EKR 7 80 eur

Eliittreener EKR 8 100 eur

Kutseomistamise tasu tuleb kanda EAL-i arveldusarvele:

EE202200221002111381 Swedbank

Selgitusse märkida:

Kutseomistamistasu ja kutse taotleja ees- ning perekonnanimi

**Kindlasti salvestage makse kinnituse koopia, sest seda läheb vaja dokumentide esitamisel.**

**Järgnevalt valmistage ette ka kõik alljärgnevad digitaalsed koopiad üleslaadimiseks:**

Haridustaset tõendava dokumendi koopia (lõputunnistus)

Isikut tõendava dokumendi koopia

Täiendkoolituste läbimise koopiad, juhul kui teil on need.

Esmaabi koolituse läbimise tõend.

EAL-i tõend tasemekoolituse läbimise kohta.

**Treenerikutse koolituse läbimist pole vaja, see on  juba süsteemis olemas**

**Nüüd peate sisse logima alloleva lingi kaudu ja siis saate hakata kutset taotlema.**

<https://www.spordiregister.ee/admin/>

Kellel kontot pole, loob selle, kellel on, logib lihtsalt sisse.

Kui olete spordiregistrisse sisse loginud, siis laadige üles kõik taotluseks vajalikud dokumendid.

Autospordi treeneri kutse taotlemise võimaluse lisab Spordiregistri süsteemi Kuldar Sikk (kuldar@autosport.ee).

Kutse taotlus vaadatakse üle kolme nädala jooksul.

**Kui dokumendid on üles laetud, peate läbima Spordiregistri eksami üldaine kohta ja EAL-i kutseeksami.**

Eksameid saate sooritada ainult EAL esindaja juuresolekul EAL-i kontoris või tuleb kokkuleppel vaatleja teie juurde. Üldainete eksam sooritatakse digitaalselt ja võtab aega umbes 30 minutit. EAL-i eksam on mahukam ja võtab aega umbes 1 tund.

Edukalt eksamid sooritanud saavad treenerikutse, mis vastab Eesti Kutsekvalifikatsiooniraamistikule.

Kogu protsess võib aega võtta mitu kuud, seega palume sellega arvestada ja planeerida oma tegevused aegsasti!